Umumiy ovqatlanish va turizmga qator imtiyozlar taqdim etildi

25 avgust kuni Prezidentning “Umumiy ovqatlanish va turizm sohalarini qoʻllab-quvvatlashning qoʻshimcha chora-tadbirlari toʻgʻrisida”gi qarori qabul qilindi.
Koronavirus pandemiyasi davrida umumiy ovqatlanish va turizm sohalarida faoliyat yuritayotgan tadbirkorlik sub’yektlarini qoʻshimcha ravishda qoʻllab-quvvatlash maqsadida:
Umumiy ovqatlanish korхonalariga mahalliy davlat hokimiyati organlariga ariza yubormasdan turib, soliq organlarini хabardor qilgan holda:
2021 yil 15 avgust holatiga koʻra mavjud qarzdorlikni, shuningdek, barcha soliqlar boʻyicha jarima va penyalarni 2022 yil 1 yanvardan 1 iyulga qadar foizlarni undirmasdan teng miqdorlarda kechiktirib (boʻlib-boʻlib) toʻlash huquqi beriladi.